**Gyarmati Dezső Kollégium**

A Lakiteleki Népfőiskola Gyarmati Dezső Kollégium néven 2019 áprilisában a sportvállalkozói ismeretek témakörében előadássorozatot indít.

Ezzel emlékezünk Gyarmati Dezsőre, a rendszerváltás politikusára, az olimpiai bajnok sportvezetőre, a 21. század testnevelési és sportmozgalmi alapjait parlamenti munkájával meghatározó országgyűlési képviselőre.

**Célcsoport:**

Olyan 35 év alatti, felsőoktatási intézményben tanulmányokat folytató hallgatók, illetve a terület iránt érdeklődő fiatal felnőttek, akik jelenleg is a sport területén tevékenykednek, vagy ezen a területen képzelik el a jövőjüket.

**Előadás formája és az előadók:**

*A kollégium hallgatói*

* részt vehetnek országos sportvezetők, neves gazdasági szereplők és sportolók, miniszteri megbízottak, sportvállalkozók, turisztikai szakemberek, médiaképviselők által tartott előadásokon.
* információt kaphatnak pályázatokról, a pályázati rendszerről.
* munkacsoportokban az elméleti anyag gyakorlati megvalósíthatóságában is alapismeretekre tehetnek szert.

**Képzés időtartama:**

2019 áprilisa és 2020 decembere között nyolc alkalommal, negyedévenként egy-egy bentlakásos hétvége a Lakiteleki Népfőiskolán.

**Tematika:**

* A testnevelés és sport irányítási, szervezeti, működtetési rendszerének a rendszerváltozás előtti, jelenlegi és jövőbeni egymásra épülésének kölcsönhatásai, tapasztalatai;
* A fogyatékossággal élők lehetőségei a sport területén;
* Sport, testnevelés globális jellemzői a Kárpát-medencében;
* A sporttal, a testneveléssel kapcsolatos jogszabályok elemzése;
* A jövő testnevelési és sporttevékenysége (iskolai testnevelés, szabadidősport, versenysport, egyéb területek).

**Az előadássorozat célja:**

A kollégium tagjai számara olyan összefüggésiben látattja a testnevelés és a sport társadalmi szerepét, amely a szervezők hite szerint az elkövetkező évtizedek jellemzője lesz.

Célja, hogy ezek az alapelvek valósuljanak meg a jövőben is a kollégiumi hallgatók aktív közreműködésével.

**Jelentkezés:**

Jelentkezés a kitöltött jelentkezési lappal és annak csatolt mellékleteivel 2019. március 25-ig a nagyvaradirobi@gmail.com címen.

Lakitelek, 2019. február 5.

 **Lezsák Sándor Nagyváradi Róbert**

 *a Magyar Országgyűlés alelnöke sportmenedzser*

 *a Kollégium védnöke, felelőse a Kollégium vezetője*